CELEX: 32007R1140
Language: hu
Date: 2007-10-01
Title: A Bizottság 1140/2007/EK rendelete ( 2007. október 1. ) egy takarmányokban már engedélyezett adalékanyag új alkalmazásának ideiglenes engedélyezéséről (EGT-vonatkozású szöveg)

2.10.2007   
            
            
               HU
            
            
               Az Európai Unió Hivatalos Lapja
            
            
               L 256/14
            
         
      A BIZOTTSÁG 1140/2007/EK RENDELETE
   
   (2007. október 1.)
   egy takarmányokban már engedélyezett adalékanyag új alkalmazásának ideiglenes engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9e. cikke (1) bekezdésére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően, a 70/524/EGK irányelvvel összhangban benyújtott engedélykérelmekre.
            
         
               (3)
            
            
               Az e rendelet mellékletében szereplő adalékanyag új alkalmazásának engedélyezésére vonatkozó kérelmet az 1831/2003/EK rendelet alkalmazásának időpontját megelőzően nyújtották be.
            
         
               (4)
            
            
               Az engedélykérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt továbbították a Bizottságnak. Ezért e kérelmet továbbra is a 70/524/EGK irányelv 4. cikkével összhangban kell kezelni.
            
         
               (5)
            
            
               Az Aspergillus aculeatus (CBS 589.94) által termelt endo-1,3(4)-béta-glükanáz, a Trichoderma longibrachiatum (CBS 592.94) által termelt endo-1,4-béta-glükanáz, a Bacillus amyloliquefaciens (DSM 9553) által termelt alfa-amiláz, a Bacillus amyloliquefaciens (DSM 9554) által termelt bacillolizin és a Trichoderma viride (NIBH FERM BP 4842) által termelt endo-1,4-béta-xilanáz enzimkészítmény alkalmazását brojlercsirkénél a 358/2005/EK bizottsági rendelet (3) határozatlan időre engedélyezte.
            
         
               (6)
            
            
               Új adatokat nyújtottak be a készítmény tojótyúkoknál való alkalmazásának négy évre szóló engedélyezése iránti kérelem alátámasztására. Az Európai Élelmiszer-biztonsági Hatóság (EFSA) 2007. április 18-án adta ki véleményét erről az alkalmazásról. A vizsgálat azt mutatja, hogy a 70/524/EGK irányelv 9e. cikkének (1) bekezdésében az ilyen engedélyezésre előírt feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint ideiglenesen, négyéves időtartamra engedélyezni kell.
            
         
               (7)
            
            
               E kérelem vizsgálata azt mutatja, hogy a dolgozóknak a mellékletekben rögzített adalékanyagoknak való kitettséggel szembeni védelme érdekében bizonyos eljárások bevezetése szükséges. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (4) alkalmazásával kell biztosítani.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az „enzimek” csoportjába tartozó, a mellékletben meghatározott készítmény takarmány-adalékanyagként való felhasználását ideiglenesen, négy évre engedélyezik az említett mellékletben megállapított feltételek szerint.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 1-jén.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 270., 1970.12.14., 1. o. Az 1800/2004/EK bizottsági rendelettel (HL L 317., 2004.10.16., 37. o.) módosított rendelet.
   
      (2)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (3)  HL L 57., 2005.3.3., 3. o.
   
      (4)  HL L 183., 1989.6.29., 1. o. A legutóbb a 2007/30/EK európai parlamenti és tanácsi irányelvvel (HL L 165., 2007.6.27., 21. o.) módosított irányelv.
   
      MELLÉKLET
      
                  EK-sorszám
               
               
                  Adalékanyag
               
               
                  Vegyi képlet, leírás
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  Egyéb rendelkezések
               
               
                  Az engedélyezés időtartamának vége
               
            
                  Aktivitási egység/kg a teljes takarmányban
               
            
                  Enzimek
               
            
                  53
               
               
                  Endo-1,3(4)-béta-glükanáz EC 3.2.1.6
                  Endo-1,4-béta-glükanáz EC 3.2.1.4
                  Alfa-amiláz EC 3.2.1.1
                  Bacillolizin EC 3.4.24.28
                  Endo-1,4-béta-xilanáz EC 3.2.1.8
               
               
                  Az Aspergillus aculeatus (CBS 589.94) által termelt endo-1,3(4)-béta-glükanáz, a Trichoderma longibrachiatum (CBS 592.94) által termelt endo-1,4-béta-glükanáz, a Bacillus amyloliquefaciens (DSM 9553) által termelt alfa-amiláz, a Bacillus amyloliquefaciens (DSM 9554) által termelt bacillolizin és a Trichoderma viride (NIBH FERM BP 4842) által termelt endo-1,4-béta-xilanáz készítmény, amelyek legkisebb aktivitása:
                  
                               
                           
                           
                              endo-1,3(4)-béta-glükanáz: 2 350 U/g (1)
                              
                           
                        
                               
                           
                           
                              endo-1,4-béta-glükanáz: 4 000 U/g (2)
                              
                           
                        
                               
                           
                           
                              Alfa-amiláz: 400 U/g (3)
                              
                           
                        
                               
                           
                           
                              bacillolizin: 450 U/g (4)
                              
                           
                        
                               
                           
                           
                              endo-1,4-béta-xilanáz: 20 000 U/g (5)
                              
                           
                        
               
                  Tojótyúk
               
               
                  —
               
               
                  endo-1,3(4)-béta-glükanáz: 587
                  endo-1,4-béta-glükanáz: 1 000 U
                  alfa-amiláz: 100 U
                  Bacillolizin: 112 U
                  endo-1,4-béta-xilanáz: 5 000 U
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott adagolás a teljes takarmányban kilogrammonként:
                              
                                          —
                                       
                                       
                                          endo-1,3(4)-béta-glükanáz: 587–2 350 U
                                       
                                    
                                          —
                                       
                                       
                                          endo-1,4-béta-glükanáz: 1 000–4 000 U
                                       
                                    
                                          —
                                       
                                       
                                          alfa-amiláz: 100–400 U
                                       
                                    
                                          —
                                       
                                       
                                          Bacillolizin: 112–450 U
                                       
                                    
                                          —
                                       
                                       
                                          endo-1,4-béta-xilanáz: 5 000–20 000 U.
                                       
                                    
                        
                              3.
                           
                           
                              Nem keményítőalapú poliszacharidokban (főként béta-glükánokban és arabinoxilánokban) gazdag, pl. 30 %-nál több búzatartalmú összetett takarmányokban való használatra.
                           
                        
               
                  2011. október 22.
               
            
         (1)  1 U az az enzimmennyiség, amely árpa-béta-glukánból 7,5-es pH-nál és 30 °C-on percenként 0,0056 mikromol redukálócukrokat (glükózegyenértéket) szabadít fel.
      
         (2)  1 U az az enzimmennyiség, amely karboximetilcellulózból 4,8-es pH-nál és 50 °C-on percenként 0,0056 mikromol redukálócukrokat (glükózegyenértéket) szabadít fel.
      
         (3)  1 U az az enzimmennyiség, amely percenként 1 mikromol glükózt szabadít fel keresztkötésű keményítőpolimerből 7,5 pH-nál és 37 °C-on.
      
         (4)  1 U az az enzimmennyiség, amely 7,5 pH-nál és 37 °C-on percenként 1 mikrogram oldható azokazeint old fel.
      
         (5)  1 U az az enzimmennyiség, amely nyírfa-xilánból 5,3-as pH-nál és 50 °C-on percenként 0,0067 mikromol redukálócukrokat (xilózegyenértéket) szabadít fel.